OzLabs/hebrew-wiki-articles huggingface dataset:
רד בול לייפציג (כדורגל נשים)

קבוצת הנשים של רד בול לייפציג (בגרמנית: RB Leipzig) היא קבוצת כדורגל נשים גרמנית מהעיר לייפציג שבסקסוניה, המשחקת בבונדסליגה לנשים, ליגת הנשים הבכירה בגרמניה. הקבוצה הוקמה בשנת 2016, ומשחקת את משחקיה במרכז האימונים של רד בול לייפציג.

==היסטוריה==
קבוצת הכדורגל הנשים של רד בול לייפציג הוקמה רשמית בשנת 2016. בתחילה, תכנן המועדון לאחד כוחות עם המועדון לייפציגר 07, וליצור קבוצה שתשחק בליגה הרביעית בטיבה בכדורגל הנשים הגרמני. האיחוד היה אמור להימשך כשנה, שלאחריה רד בול לייפציג הייתה אמורה לצאת לדרך עצמאית, ובכך לסלול את דרכה במעלה הליגות. למועדון המאוחד ניתן אישור לשחק בעונת 2016/17 בליגת מדינת סקסוניה, בעקבות ויילד-קארד שניתן על-ידי התאחדות הכדורגל של סקסוניה. שבועות מספר לפני תחילת העונה האיחוד הסתיים, ורד בול הודיעה שהמועדון יוצא לדרך עצמאית.

הקבוצה הראשונה ליכדה 17 כדורגלניות מהמועדון פ.פ.ו. לייפציג, חמישה כישרונות מקבוצת הנערות של רד בול וכדורגלנית אחת מקבוצת המילואים של קארל צייס יינה. המאמן הראשון של הקבוצה היה סבסטיאן פופ, מאמן עבר בקבוצות כדורגל-נשים גרמניות. ההתאחדות הסקסונית ציפתה מהמועדון להעפיל לבונדסליגה לנשים בתוך תקופה של 3-5 שנים, בעזרת המתקנים שהמדינה העמידה לרשות המועדון.

הקבוצה שיחקה את משחקה הרשמי הראשון ב-7 באוגוסט 2016 במסגרת גביע סקסוניה, בניצחון 7:0 על יוהנשטאדט 90.

הצטרפותה של רד בול לייפציג לליגת המדינה של סקסוניה, עוררה ביקורת ממספר מועדונים. הביקורת נפלה על אוזן קשבת, ולאחר דיונים נרחבים בין המועדונים להתאחדות, רד בול הציעה שתשחק את העונה כשבהרכב הפותח בכל משחק יהיו שבע שחקניות נוער. ההתאחדות החליטה שבנוסף לכך, שלושת משחקי הליגה שכבר שוחקו ישוחקו שוב, וכן הורתה שרד בול לא תשתתף בגביע סקסוניה. עם כל זאת, הקבוצה זכתה באליפות הליגה 4 משחקים לתום העונה.

לאחר שסיימו במקום השלישי והרביעי בשתי העונות הראשונות של הקבוצה ברגיונליגה, לייפציג זכתה באליפות הרגיונליגה הצפונית והעפילה לבונדסליגה השנייה, עקב סיומה המוקדם של העונה כתוצאה מהתפשטותה של מגפת הקורונה בגרמניה בעונת 2019/20.

בעונת 2022/23, הבטיחה לייפציג את עלייתה לבונדסליגה, כשנותרו 6 משחקים לתום העונה. לייפציג המשיכה וזכתה באליפות הבונדסליגה השנייה, לאחר ניצחון 6:0 על קבוצת המילואים של איינטרכט פרנקפורט.

==סגל הקבוצה==
;נכון ל-1 בפברואר 2024

==תארים והישגים==
===תארים לאומיים===
* הבונדסליגה השנייה: 2022/23
* רגיונליגה: 2019/20
* ליגת מדינת סקסוניה: 2016/17

===תארים אזוריים===
* גביע סקסוניה: 2018/19, 2019/20

==קישורים חיצוניים==
* 

==הערות שוליים==

קטגוריה:קבוצות כדורגל נשים גרמניות
קטגוריה:באיירן מינכן
קטגוריה:מינכן: מועדוני כדורגל
איילת הופמן ליבזון

איילת הופמן ליבזון (נולדה ב-בי"א בתשרי ה'תש"ם, 2 באוקטובר 1979) היא מרצה, חוקרת תלמוד והלכה ומשפטנית זוכת פרס פתאל.

== ביוגרפיה ==
איילת הופמן ליבזון נולדה וגדלה בירושלים. למדה בבית הספר פלך. לאחר סיום לימודיה בתיכון למדה במדרשת עין הנציב ולאחר מכן התגייסה לצה"ל ושירתה כמש"קית הוראה בבסיס מחו"ה אלון ולאחר מכן כמפקדת בקורס קצינות הוראה.

למדה במדרשת לינדנבאום, במכון התלמודי-עיוני במת"ן ובתוכנית הלכה במגדל עוז.

ליבזון היא בוגרת תואר ראשון של החוג למחשבת ישראל<ref></ref> באוניברסיטה העברית, ובעלת תואר דוקטור בתלמוד מאוניברסיטת ניו יורק.<ref></ref>

בעבר הייתה חברת סגל באוניברסיטת רייכמן במשך חמש שנים ומרצה אורחת באוניברסיטאות בארצות הברית: אוניברסיטת הרווארד ואוניברסיטת פנסילבניה.<ref></ref>

שימשה כיועצת לענייני הלכה למחלקת המשפטים של אמירות אבו דאבי במסגרת הסכמי אברהם.

ספרה הראשון "חוק וידע עצמי בתלמוד"<ref></ref> (Law and Self-Knowledge in the Talmud) ראה אור בשנת 2018 בהוצאת הספרים Cambridge באנגליה ו-הוצאת אוניברסיטת קיימברידג' (Cambridge University Press) בארצות הברית.<ref></ref> הספר עוסק ביחסים שבין מומחיות לבין ידע פרטי ואוטונומיה אישית כמדדים בקביעת ההלכה.

במרץ 2023 פורסם שהופמן ליבזון היא זוכת פרס פתאל למצוינות בחקר המשפט על שם עורך דין יוסף פתאל ז"ל. הפרס התמקד במקורות ההיסטוריים של המשפט הישראלי ובכללם בין היתר המשפט העברי והמשפט המנדטורי.<ref></ref>

במאי 2024 פורסם<ref></ref> שהופמן ליבזון הצטרפה לסגל אוניברסיטת בר-אילן כמרצה בכירה בחוג לתלמוד ותורה שבעל פה ובכך הפכה לאישה הראשונה המלמדת במשרה מלאה בחוג זה מאז יום היווסדו. באוניברסיטת בר-אילן היא מלמדת שני קורסים: "ראיית פני האל: בבלי חגיגה"<ref></ref> ו"סוגיות במחשבת חז"ל".<ref></ref> נשואה לעדי ליבזון, נכדו של אברהם גולדברג, חתן פרס ישראל לתלמוד.

== קישורים חיצוניים ==
* הרצאה, [https://www.youtube.com/watch?v=3z9GWDUXyVU זכויות יוצרים וביג-דאטה|מפגשים אקטואליים עם המשפט העברי], יוטיוב
* [https://www.youtube.com/playlist?list=PL3k5eMeBbP091CgW7-rtkCNOnCYpTIUyI שיעורי הקדמה למסכתות הש"ס], יוטיוב

== הערות שוליים ==

קטגוריה:משפטניות
קטגוריה:משפטניות ישראליות
קטגוריה:משפטניות יהודיות
קטגוריה:בוגרות בית הספר פלך
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:סגל אוניברסיטת רייכמן: משפטים
קטגוריה:סגל אוניברסיטת בר-אילן: מדעי היהדות
קטגוריה:חוקרות תלמוד
קטגוריה:ירושלים: אישים
קטגוריה:זוכי פרס פתאל
קטגוריה:ישראליות זוכות פרסים
קטגוריה:מחברות ספרי עיון ישראליות
קטגוריה:ישראליות שנולדו ב-1979
קטגוריה:ישראלים שנולדו ב-1979
מיכאל שפיר

מיכאל שפיר (4 בינואר 1944 - 9 בנובמבר 2022) היה מדען רומני-ישראלי<ref></ref><ref></ref> שנחשב לאחד המומחים המובילים בתולדות האנטישמיות וחקר השואה במזרח ומרכז אירופה".<ref></ref> היה חבר בוועדת ויזל.

שפיר נולדה בבוקרשט שברומניה למשפחה יהודי<nowiki/>ת. הוא עלה לישראל בתקופת ברית המועצות, וחזר לרומניה ב-2005. מאז ועד פרישתו לגמלאות שימש כפרופסור בפקולטה ללימודי אירופה של אוניברסיטת Babeș-Bolyai בקלוז'-נאפוקה. בשנת 2012 הוא תרם את האוסף שלו ל.<ref></ref>

שפיר נפטר ב-9 בנובמבר 2022, בגיל 78.<ref></ref><ref></ref>

==קישורים חיצוניים==

== הערות שוליים ==

קטגוריה:חוקרי השואה
קטגוריה:חוקרי מדע המדינה ישראלים
קטגוריה:חוקרי האנטישמיות
קטגוריה:ישראלים ילידי רומניה
קטגוריה:יהודים רומנים
קטגוריה:ילידי 1944
קטגוריה:נפטרים ב-2022
קאזיס גריניוס

קאזיס גריניוס (בליטאית: Kazys Grinius; 17 בדצמבר 1866 – 4 ביוני 1950) היה הנשיא השלישי של ליטא, וכיהן בתפקיד זה מ-7 ביוני 1926 עד 17 בדצמבר 1926.<ref name="brit"></ref> הוא כיהן גם כראש הממשלה החמישי של ליטא, מ-19 ביוני 1920 ועד להתפטרותו ב-18 בינואר 1922. הוא זכה לאחר מותו ב על הצלת יהודים במהלך השואה והוכר כחסיד אומות העולם בשנת 2016.<ref></ref>

== ביוגרפיה ==
גריניוס נולד ליד מריאמפולה, במחוז אוגוסטוב בפולין הקונגרסית, שהייתה חלק מהאימפריה הרוסית.

הוא למד רפואה באוניברסיטת מוסקבה הקיסרית ועבד כרופא. לאחר מכן הוא השתלב בפעילות פוליטית, ונרדף על ידי השלטונות הצארים. בשנת 1896, הוא היה ממייסדי המפלגה הדמוקרטית הליטאית ואיגוד האיכרים העממיים של ליטא .

באותה שנה התחתן עם ג'ואנה פבלקיטה. במשך זמן מה הם חיו בוירבליס. ב-1899 נולד בנם קאז'יס (לימים ראש המועצה הלאומית הליטאית) ובשנת 1902 נולדה בתם גרז'ינה. במלחמת העולם הראשונה הם גרו בקיסלובודסק. בשנת 1918, במהלך התקפת הצבא האדום, נרצחו אשתו ובתו. הם נקברו בבית הקברות של קיסלובודסק.

== קריירה ==
גריניוס עם חברי האספה המכוננת ב-1920
כאשר ליטא קיבלה עצמאות ב-1918, הפך גריניוס לחבר באספה המכוננת כחבר במפלגת איגוד האיכרים. הוא כיהן כראש ממשלה מ-1920 עד 1922, וחתם על הסכם עם ברית המועצות.

הוא נבחר לנשיא על ידי הסיימאס השלישי, אך כיהן רק שישה חודשים, כיוון שהודח בהפיכה של אנטאנס סמטונה בתואנה של מזימה קומוניסטית קרובה להשתלט על ליטא. גריניוס עסק אז ברפואה בקובנה.

כאשר פלשה גרמניה הנאצית לליטא ב-1941, גריניוס סירב לשתף פעולה עם הגרמנים בגלל התנגדותו לכיבוש ליטא על ידי כל מעצמה זרה. הוא ברח למערב כאשר הצבא הסובייטי כבש מחדש את ליטא ב-1944, והיגר לארצות הברית ב-1947.

הוא מת בשיקגו בשנת 1950. לאחר שליטא קיבלה עצמאות ב-1990, שרידיו הוחזרו ונקברו שם.<ref>
</ref>

==קישורים חיצוניים==

* 
== הערות שוליים ==

קטגוריה:האימפריה הרוסית: פוליטיקאים
קטגוריה:ליטאים חסידי אומות העולם
קטגוריה:ראשי ממשלת ליטא
קטגוריה:נשיאי ליטא
קטגוריה:רופאים ליטאים
קטגוריה:ילידי 1866
קטגוריה:נפטרים ב-1950
דוסי

האי דוּסִי (באנגלית: Ducie Island; בפיטקרנית: Ducie Ailen) הוא אטול לא מיושב בקבוצת איי פיטקרן, הכוללת גם את האיים פיטקרן, הנדרסון ואונו. דוסי שוכן ממזרח לאיים פיטקרן והנדרסון, שטחו כולל הלגונה הוא 3.9 קמ"ר, ושטחו היבשתי הוא 0.7 קמ"ר. אורכו 2.4 ק"מ מצפון מזרח לדרום מערב, ורוחבו בערך 1.6 ק"מ. האי מורכב מארבעה איונים: אכדיה, פנדורה, ווסטורד ואדוארדס.

למרות הצמחייה הדלילה שלו, האטול ידוע כמקום רבייה של מספר מיני ציפורים. יותר מ-90% מאוכלוסיית מקננת על האי, ואילו זוגות של פתונים אדומי-זנב ו מהווים כ-1% מאוכלוסיית העולם לכל מין.

דוסי התגלה לראשונה בשנת 1606 על ידי פדרו פרננדש דה קיירוש, אשר כינה אותו לונה פואסטה, והתגלה מחדש על ידי אדוארד אדוארדס, קפטן הספינה פנדורה שנשלחה ב-1790 ללכוד את מורדי הבאונטי. הוא קרא לאי דוסי לכבודו של . בשנת 1867 הוגשה תביעה על האי במסגרת חוק איי הגואנו של ארצות הברית, אך התביעה מעולם לא התבררה. בריטניה סיפחה את האי ב-19 בדצמבר 1902 כחלק מאיי פיטקרן. בשל חוסר הנגישות שלו ומרחקו מפיטקרן, תדירות הביקורים באי נמוכה ונאמדת בביקור אחד או שניים בשנה של אוניות תענוגות.

==קישורים חיצוניים==

==הערות שוליים==

קטגוריה:פיטקרן: איים
אחזקת בית

עקרת בית בריטית מבצעת עבודות שונות הנחוצות לאחזקת הבית, 1941
אחזקת בית הוא מונח המתייחס למשימות השוטפות המבוצעות באופן תדיר בחללים פיזיים המאוכלסים על ידי בני אדם, כולל בתים, ספינות, בתי חולים ומפעלים. המשימות הללו כוללות ניקיון, סידור/ארגון, בישול, קניות ותשלום חשבונות. את הפעולות הללו יכולות לבצע בני משק הבית או אנשי מקצוע שנשכרו במיוחד למטרה זו. אחזקת הבית חיונית על מנת שאותם האזורים יהיו נקיים, מאורגנים ופונקציונליים והדבר תורם רבות לרווחה הכללית ולאיכות החיים של כל מי שמשתמשים באותו המקום.

לאורך ההיסטוריה נשים מהשכבות הנמוכות בחברה היו אלו שביצעו לרוב את רוב מטלות אחזקת הבית במשקי הבית השונים כמו האכלת המשפחה, ניקיון הבית, טיפול בבגדים, בנוסף לגידול הילדים, וטיפול בקשישים ובחולים. שילובן של הנשים בכוח העבודה בעת המודרנית הובילה עם השנים לכך שגברים מבצעים כיום גם חלק גדול מאותם המטלות.

== משימות אחזקת בית ==
משימות אחזקת בית טיפוסיות יכולות לכלול ניקוי משטחים מלוכלכים, ניקוי רצפות, ארגון חפצים, כביסה, ביצוע תחזוקה למיכשור האלקטרוני ולאינסטלציה, פינוי אשפה והקפדה על הניקיון וההיגיינה הכללית.

== קישורים חיצוניים ==

קטגוריה:היגיינה
קטגוריה:כלכלת בית
יומה שגב

יום טוב (יומה) שגב (נולד ב-11 בדצמבר 1936 כ״ז בכסלו ה׳תרצ״ז) הוא פסל ישראלי.

== ביוגרפיה ==
יומה שגב נולד בשכונת שפירא שבתל אביב-יפו ליעקב ורחל ילידי סלוניקי. בצעירותו היה לחבר ומדריך בתנועת הנוער מכבי צעיר בתל אביב. שגב למד בתיכון האקסטרני בתל אביב והתגייס לצה"ל ב-1954. שגב שירת בחטיבת גבעתי ולאחר שנתיים הופנה לגדוד הסיור המדברי ולקח חלק בפעולות התגמול ומבצע קדש, במהלך שירותו במילואים לקח חלק במלחמת ששת הימים, מלחמת יום הכיפורים ומלחמת לבנון הראשונה. לאחר סיום שירותו הסדיר שימש שלוש שנים כמדריך נוער בקריית מלאכי ולאחר מכן עבר למושבה גדרה וכיהן במשך 16 שנה בתור מזכיר מועצת פועלים במקום.<ref></ref>

בשנות ה-70 של המאה ה-20 החל שגב לעסוק בפיסול. שגב נוטה לפסל את עבודותיו מגרוטאות ברזל שהיה מוצא ולכן דבק בו הכינוי "פסל הגרוטאות".<ref></ref> בשיתוף המועצה המקומית גדרה, מועדון רוטרי וחברת באר הקים יומה שגב את גן הפסלים בגדרה, גן פסלים ציבורי הכולל אלפי פסלים של שגב. בנוסף לגן הפסלים שגב השתתף בעשרות תערוכות ותרם פסלים ואנדרטות שפיסל למוסדות ואתרים שונים ברחבי ישראל.<ref></ref>

באפריל 2007 זכה שגב בתעודת הוקרה ממועצת גדרה. בדצמבר 2019 זכה באות יקיר גדרה.<ref></ref> שגב מתגורר בגדרה ואב לארבעה, היה נשוי לשושנה שנפטרה.

== הערות שוליים ==

קטגוריה:פסלים ישראלים
קטגוריה:גדרה: אישים
קטגוריה:לוחמי חטיבת גבעתי
קטגוריה:ישראלים שנולדו ב-1936
גלויות מהחיים

גלויות מהחיים (באנגלית: Postcards from the Edge) הוא סרט דרמה אמריקאי משנת 1990 בבימויו של מייק ניקולס, עם מריל סטריפ ושירלי מקליין בתפקידים הראשיים.

התסריט נכתב על ידי קארי פישר והוא מבוסס על הספר הסמי-ביוגרפי שלה בשם זה, משנת 1987.

הסרט עוסק ביחסים מורכבים בן אם ובת, שתיהן שחקניות.

מריל סטריפ הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.

שירלי מקליין הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

השיר "I’m Checkin’ Out" היה מועמד לפרס גלובוס הזהב לשיר המקורי הטוב ביותר.

==תקציר העלילה==
סוזן וייל (מריל סטריפ) היא שחקנית קולנוע המכורה לכדורי קוקאין ופרקודן. היא משחקת בסרטים דלי תקציב ומתקשה לתפקד. אחד המפיקים, ג'ק פולקנר (דניס קוויד) מנצל זאת ולאחר שהם שוכבים היא מאבדת את הכרתה והוא מבהיל אותה לבית חולים שם היא עוברת שטיפת קיבה באבחנה של ניסיון התאבדות. סוזן מועברת משם למרכז גמילה ומתקשה לקבל את מצבה.

אימה של סוזן היא דוריס מאן (שירלי מקליין), שחקנית קולנוע מפורסמת. היחסים ביניהן הם של אהבה-שנאה. סוזן מאשימה את דוריס במצבה למרות שדוריס דואגת לה ומנסה להיטיב את מצבה.

דוריס לוקחת אותה לסוכן השחקנים סיימון אסקוות' (סיימון קאלו) והוא מגלה לה כי לא תוכל להשתתף בסרטים היות שחברות הביטוח לא מוכנות לבטח אותה אלא אם תפסיק לקחת סמים ותחזור לגור בבית עם בתה כדי שתשגיח עליה. סוזן מסכימה מחוסר ברירה.

סוזן עוברת לגור עם אמה דוריס והן רבות כל הזמן ומאשימות אחת את השנייה במצבן.

ג'ק מחזר אחרי סוזן ואומר שהוא אוהב אותה למרות עברה. היא נענית לו אך זורקת אותו לאחר שנתגלה לה ששכב עם השחקנית הצעירה אוולין ארנס (אנט בנינג).

היחסים ביניהן משתפרים לאחר שדוריס נפצעת בתאונת דרכים. סוזן מבקרת אותה בבית החולים ועוזרת לה להתאפר יפה לפני שהיא מתראיינת לתקשורת. כעת סוזן נראית טוב ורופא בית החולים ד"ר פרנקנטל (ריצ'רד דרייפוס) מציע לה דייט.

מצבה של סוזן משתפר והבמאי לוול קולצ'ק (ג'ין הקמן) מזמין אותה לשיר בסרט שהוא מביים. סוזן שרה בסוף את השיר "I'm Checkin' Out" ומתמלאת אושר לנוכח מחיאות הכפים מהמתבוננים בקהל ובהם אמה דוריס.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|שירלי מקליין
|דוריס מאן
|
|-
|מריל סטריפ
|סוזן וייל
|
|-
|דניס קוויד
|ג'ק פולקנר
|שחקן
|-
|ג'ין הקמן
|לוול קולצ'ק
|במאי סרטים
|-
|ריצ'רד דרייפוס
|ד"ר פרנקנטל
|רופא
|-
|רוב ריינר
|ג'ו פירס
|מפיק
|-
|אנט בנינג
|אוולין ארנס
|שחקנית
|-
|מרי ויקס
|סבתא
|
|-
|סיימון קאלו
|סיימון אסקווית'
|סוכן שחקנים
|-
|סי-סי-אייץ' פאונדר
|ג'ולי מרדסן
|מנהלת מרכז גמילה
|-
|אוליבר פלאט
|נייל בלין
|מפיק
|}

==קישורים חיצוניים==

*[https://www.youtube.com/watch?v=gSm7CJNzEFY קדימון לגלויות מהחיים], באתר יוטיוב
*[https://www.youtube.com/watch?v=DpNgqt8dBxA קדימון מורחב לגלוית מהחיים], באתר יוטיוב
*[https://www.youtube.com/watch?v=Mw11o4mpaXU מריל סטריפ ושירלי מקליין רבות בגלויות מהחיים], באתר יוטיוב
*[https://www.youtube.com/watch?v=AEAkdNSGB_ מריל סטריפ ואנט בניננג בגלויות מהחיים], באתר יוטיוב
*[https://www.youtube.com/watch?v=ueN6aM3lUbc סיום גלויות מהחיים], באתר יוטיוב

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי שירלי מקליין
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטים על שחקנים
פנים ושמות (שיר)

פנים ושמות הוא שיר שכתב, הלחין וביצע דני רובס. השיר מופיע באלבומו של רובס, הנושא את שם השיר, שיצא בשנת 1987.<ref></ref>

==רקע לכתיבת השיר==
את השיר כתב רובס כששהה במלון בעת סופת שלגים בניו יורק. רובס היה אז הגיטריסט של שלמה ארצי. געגועיו היוו את ההשראה לכתיבת השיר והלחן. הבית הישן המופיע בשיר נהרס ומעל הריסותיו נבנה מגדל מגורים. זו הייתה דרכו של רובס להנציח את הבית ההרוס ואנשים שליוו אותו בחייו.<ref></ref><ref name=":0"></ref>

אייל כהן, מתמודד העונה השלישית של תוכנית המציאות המוזיקלית The Voice ישראל. בשנת 2015 חידשו שלמה גרוניך ורובס את השיר. <ref></ref> הזמרת עדי ביטי ששירתה בלהקה צבאית ביצעה את השיר בטקס יום הזיכרון לחללי צה"ל וכוחות הביטחון שהתקיים בהר הרצל בשנת 2021.<ref></ref>

במאי 2024 חזר רובס ושר את השיר בליווי תזמורת צה"ל בקליפ שהופק ליום הזיכרון לחללי מערכות ישראל. בסרטון רובס שר את השיר כשהוא צועד מעוטף עזה אל הר הרצל.<ref name=":0" /><ref></ref>

==קישורים חיצוניים==

==הערות שוליים==

קטגוריה:שירי 1987
קטגוריה:סינגלים מ-1987
קטגוריה:שירי דני רובס
קטגוריה:שירים בעברית
קטגוריה:שירים על געגוע
קטגוריה:שירי זיכרון חללי מערכות ישראל
ספינת נויראט

ספינת נויראט (באנגלית: Neurath's boat) הוא דימוי המשמש בתיאורים אנטי־בסיסיים על הידע, במיוחד בפילוסופיה של המדע. דימוי זה נוסח לראשונה על ידי אוטו נויראט, פילוסוף וסוציולוג יהודי. הוא מבוסס בחלקו על ספינת תסאוס, אשר משמש באופן סטנדרטי להמחשת שאלות פילוסופיות אחרות, הקשורות לבעיות של זהות.<ref name="ONPSP"></ref> דימוי זה זכה לפופולריות על־ידי וילארד ואן אורמאן קוויין במגזין "מילה וחפץ" (1960).

נויראט השתמש בדימוי במספר מקומות.<ref name="antispengler"></ref> הראשון היה בחיבור "בעיות בכלכלת מלחמה" (1913) שכתב. ב"אנטי-ספנגלר" (מאנגלית: Anti-Spengler) (1921) כתב נוירת':

האנלוגיה הלא־בסיסית של נויראט לשחזור ספינה בים מנוגדת לאנלוגיה הבסיסית המוקדמת הרבה יותר של דקארט - ב"מאמר על המתודה" (1637) ו"הגיונות על הפילוסופיה הראשונית" (1641) - של הריסת בניין בבת־אחת ובנייתה מחדש מלמטה למעלה.<ref> On such epistemological analogies in general, from Descartes and Neurath and others, see: </ref> נויראט עצמו עמד על הניגוד הזה.<ref></ref>

בהקשר הדימוי, הסירה לעיתים הוחלפה ברפסודה בדיונים של כמה פילוסופים, כמו פול לורנזן ב־1968,<ref name="Lorenzen"></ref> סוזן האק ב־1974,<ref></ref> וארנסט סוסה ב־1980.<ref></ref> השימוש של לורנזן בדימוי של הרפסודה היה מעין התאמה של דימויו של נויראט לעקרונות הפילוסופיה הבסיסית, תוך שהוא חולק על נויראט בטענה שאפשר לקפוץ למים ולבנות רפסודה חדשה תוך כדי שחייה, כלומר "להתחיל מאפס" ולבנות מערכת ידע חדשה.<ref name="Lorenzen" /><ref></ref>

לפני הדימוי של נויראט, צ'ארלס פרס השתמש במטרה דומה בדימוי של הליכה על בִיצה: אדם עושה צעד נוסף רק כאשר האדמה מתחת לרגליו מאפשרת זאת.<ref></ref>

== אתחול נויראטיאני ==
קית' סטנוביץ', בספרו "המרד של הרובוט" (מאנגלית: The Robot's Rebellion), מתייחס אליו כאל אתחול נויראטיאני, תוך שימוש במונח bootstrapping כאנלוגיה לאופי הרקורסיבי שבו האדם שב ומשכתב את אמונותיו ודעותיו.<ref name="Stanovich"></ref> "קרש רקוב" על הספינה, למשל, עשוי לייצג מם וירוס או מם זבל (כלומר, מם שאינו מותאם לאינדיבידואל, או אינו משרת מטרה מועילה למימוש מטרות חייו של אדם). ייתכן שאי־אפשר להביא את הספינה לחוף לצורך תיקונים, לכן אפשר לעמוד על קרשים שאינם רקובים כדי לתקן או להחליף את אלו שיש. במועד מאוחר יותר, ניתן לבדוק את הקרשים ששימשו בעבר לתמיכה על ידי עמידה על קרשים אחרים שאינם רקובים:

בדרך זו, אנשים עשויים להמשיך לבחון ולשנות את האמונות שלהם כדי להפוך לרציונליים יותר.

== ראו גם==
* התפתחות קוגניטיבית
* אינטרוספקציה
* תורת ההכרה

==הערות שוליים==

קטגוריה:פילוסופיה של המדע
יריבויות בכדורגל הישראלי

הדף הזה הוא רשימה של היריבויות המרכזיות בכדורגל הישראלי.

== יריבויות ארציות ==
* היריבות הפוליטית של ישראל: הפועל תל אביב נגד בית"ר ירושלים<ref></ref>
* היריבות בין תל אביב לבין חיפה ("הקלאסיקו הישראלי"): מכבי תל אביב נגד מכבי חיפה.<ref></ref>
* היריבות הדתית של ישראל: בית"ר ירושלים נגד בני סכנין<ref name="ReferenceB"></ref><ref></ref>
* היריבות בין באר שבע לבין נתניה: הפועל באר שבע נגד מכבי נתניה
== דרבים עירוניים ==
* יריבויות בתל אביב:
** הדרבי של תל אביב: מכבי תל אביב נגד הפועל תל אביב<ref></ref><ref></ref>
** הדרבי הקטן של תל אביב: מכבי תל אביב או הפועל תל אביב נגד בני יהודה תל אביב<ref>Allon Sinai, [http://www.jpost.com/Sports/Maccabi-Tel-Aviv-and-Bnei-Yehuda-draw-at-Bloomfield-Stadium "Maccabi Tel Aviv and Bnei Yehuda draw at Bloomfield Stadium"], The Jerusalem Post, 22 January 2007</ref><ref>[http://www.haaretz.com/print-edition/sports/soccer-premier-league-maccabi-ta-bnei-yehuda-mini-derby-ends-in-draw-1.210663 "Maccabi TA-Bnei Yehuda mini derby ends in draw"], Haaretz, 22 January 2007</ref>, בעבר היו גם משחקים נגד בית"ר תל אביב, שמשון תל אביב ומכבי יפו, אך לא נקרא בשם זה.
* הדרבי של חיפה : מכבי חיפה נגד הפועל חיפה<ref></ref>
* הדרבי של ירושלים : בית"ר ירושלים נגד הפועל ירושלים<ref></ref>
* הדרבי של רמת גן: הפועל רמת גן נגד הכח עמידר רמת גן
* הדרבי של פתח תקווה (דרבי מלאבס): מכבי פתח תקווה נגד הפועל פתח תקווה
* הדרבי של רחובות (דרבי השכונות): מכבי שעריים נגד הפועל מרמורק
* הדרבי של אשדוד : הפועל אשדוד נגד מכבי עירוני אשדוד
* הדרבי של הרצליה: הפועל הרצליה נגד מכבי הרצליה

== דרבים אזוריים ==
* דרבי הדרום : הפועל באר שבע נגד מ.ס אשדוד
* דרבי השרון:
** מכבי נתניה נגד הפועל חדרה
** הפועל רעננה נגד הפועל כפר סבא
** רמת השרון נגד מכבי הרצליה

== הערות שוליים ==

קטגוריה:ישראל: כדורגל
קטגוריה:יריבות בין קבוצות כדורגל
התבצרות מפגינים בקמפוס באוניברסיטת קולומביה (2024)

התבצרות המפגינים בקמפוס באוניברסיטת קולומביה התרחשה במהלך המחאות נגד ישראל באוניברסיטאות בארצות הברית על ידי סטודנטים פרו-פלסטינים באוניברסיטת קולומביה בניו יורק באפריל 2024, בהקשר של המחאות בארצות הברית במלחמת חרבות ברזל.

==רקע==
ב-12 באוקטובר 2023, האוניברסיטה סגרה את הקמפוס שלה לאחר שהפגנות מתנגדות התנגשו. בנובמבר 2023, ההנהלה השעתה את סטודנטים למען צדק בפלסטין ואת הקול היהודי לשלום לאחר שהם ערכו יציאה בלתי מורשית של סטודנטים, מה שעודד סכסוכים בין הסגל להנהלה; האוניברסיטה טענה שאדם אחד באירוע צעק כינויים אנטישמיות. באותו חודש, סטודנטים יצאו מהכיתה שלימדה הילרי קלינטון כמחאה על "שיימינג" שביצעה לטענתם האוניברסיטה למפגינים פרו-פלסטינים.

==ההתבצרות==
ההפגנות החלו ב-17 באפריל 2024, כאשר סטודנטים פרו-פלסטינים הקימו מאהל של כ-50 אוהלים בקמפוס האוניברסיטה וקראו לו מאהל הסולידריות של עזה ודרשו מהאוניברסיטה לבטל את השקעותיה בגופים הקשורים לישראל. המאהל פורק בכוח למחרת כאשר נשיאת האוניברסיטה מינוש שפיק אישרה למשטרת ניו יורק להיכנס לקמפוס ולבצע מעצרים המוניים. למחרת נבנה מאהל חדש. לאחר מכן, הנהלת האוניברסיטה נכנסה למשא ומתן עם המפגינים, אך הוא נכשל ב-29 באפריל והביא להשעיית הסטודנטים המפגינים

למחרת, מפגינים פרצו והשתלטו על היכל המילטון שהיה אחד ממוקדי המחאה באוניברסיטה ב-1968, והובילו לפשיטה שנייה של המשטרה, למעצרם של יותר מ-100 מפגינים ולפירוק המאהל. המעצרים סימנו את הפעם הראשונה שקולומביה אפשרה למשטרה לדכא הפגנות בקמפוס מאז ההפגנות ב-1968 נגד מלחמת וייטנאם.

כתוצאה מהמחאות, אוניברסיטת קולומביה עברה ללמידה מעורבת למשך שארית הסמסטר. ההפגנות עודדו פעולות דומות באוניברסיטאות אחרות במהלך ההפגנות התרחשו מספר תקריות שתוארו כאנטישמיות. המארגנים אמרו שהם מעשה ידיהם של תועמלנים חיצוניים ולא סטודנטים. מפגינים יהודים פרו-פלסטינים אמרו שהמחאות לא היו אנטישמיות.

== ראו גם ==
* המחאות בארצות הברית במלחמת חרבות ברזל
* תגובות בין-לאומיות למלחמת חרבות ברזל
* שביתת סטודנטים
* BDS

==קישורים חיצוניים==

== הערות שוליים ==

קטגוריה:מחלוקות בהטיות פוליטיות בתקשורת
קטגוריה:אוניברסיטת קולומביה
קטגוריה:2024 בארצות הברית
הרמן ברנובסקי

הרמן ברנובסקי (בגרמנית: Hermann Baranowski; 11 ביוני 1884–5 בפברואר 1940) היה פוליטיקאי נאצי ואיש צבא גרמני. היה חבר המפלגה הנאצית ומפקד שני מחנות ריכוז במסגרת יחידות גולגולת המת של ה-SS<ref>Tuchel, Konzentrationslager, S. 371. Die bei Tuchel angegebenen Ränge sind auf die zum Zeitpunkt der Ernennung gebräuchlichen Bezeichnungen geändert.</ref>.

== ביוגרפיה ==
ברנובסקי נולד ב-11 ביוני 1884 בשוורין, בנו של עובד מבשלת בירה. לאחר שמונה שנות בית ספר יסודי ותיכון, הוא התגייס לצי הקיסרי בשנת 1900. במהלך מלחמת העולם הראשונה היה ברנובסקי במטה השייטת הראשונה; הוא זכה בעיטור צלב הברזל בשני הדרגות. לאחר תום המלחמה שירת עם מחצית שייטת שולות המוקשים התשיעית. ב-30 בספטמבר 1920 הוא פרש מהצי כלויטננט צור זי; הרקע היה צמצום מספר החיילים ברייך הגרמני עקב הסכם ורסאי.

לאחר תקופה ארוכה בצבא, כנראה היה לברנובסקי קשה בחיים האזרחיים: תחילה מצא עבודה במשרד של חברה לעיבוד מתכות בקיל, ואחר כך בהמבורג במכולת.

ב-1930 ראה ברנובסקי את היטלר באירוע בהמבורג, ובעקבות כך הצטרף ל ב-1 באוקטובר 1930 ולאס אס בדצמבר 1931. בהמשך מונה למפקד יחידת האס אס הרביעית. הוא הוחלף בתפקיד זה ב-1 במרץ 1936, אולי בגלל מחלוקת אישית. ב-1938 הוא מונה לשוצהפטלאגרפיהרר (Schutzhaftlagerführer) של מחנה הריכוז דכאו, לשם נשלח כמפקד המתחם ב-1936<ref>[https://books.google.com/books?id=QHR4DQAAQBAJ&dq=Hermann+Baranowski&pg=PT144 Dachau and the SS: A Schooling in Violence – Christopher Dillon – Google Books]</ref>. בנוסף, מפברואר 1938 עד ספטמבר 1939, הוא שירת כאוברפיהרר של מחנה הריכוז זקסנהאוזן. היה ידוע כבעל נטיות סדיסטיות<ref>[https://books.google.com/books?id=tWvRCwAAQBAJ&dq=Hermann+Baranowski&pg=PA223 Crossing Hitler: The Man Who Put the Nazis on the Witness Stand – Benjamin Carter Hett – Google Books]</ref><ref>[https://books.google.com/books?id=Dfs9DwAAQBAJ&dq=Hermann+Baranowski&pg=PA264 Werner Scholem: A German Life – Mirjam Zadoff – Google Books]</ref>. ברנובסקי נפטר ב-5 בפברואר 1940 באאוהה לאחר מחלה ממושכת. קברו נמצא בבית הקברות אוהלסדורף בהמבורג. המצבה הוסרה.

== הערות שוליים ==

קטגוריה:סגל מחנה דכאו
קטגוריה:מפקדי מחנות ריכוז
קטגוריה:ילידי 1884
קטגוריה:נפטרים ב-1940
קארל באק

קרל גוסטב וילהלם באק (בגרמנית: Karl Gustav Wilhelm Buck; 17 בנובמבר 1894 – 11 ביוני 1977) היה מפקד גרמני-נאצי בדרגת האופטשטורמפיהרר. משנת 1933 עד שנת 1940 פיקד על מחנות הריכוז לאגר היוברג , אוברר-קוכברג ועל מחנה הריכוז לאגר ולצהיים . משנת 1940 של מחנה שירמק-וורבוק (Sicherungslager Schirmeck-Vorbruck) שבחבל הארץ הצרפתי אלזס.

== קורות חייו ==
באק נולד בעיר שטוטגרט בשנת 1894. בצעירותו עבד כמכונאי בעיר הגרמנית אסלינגן. במלחמת העולם הראשונה לחם כקצין בחזית הרוסית, הסרבית, האיטלקית והמערבית. ב-1917 קיבל דרגת סגן, ועל מאמציו במלחמה הוענק לו אות צלב הברזל. ב-1919 החל ללמוד הנדסה באסלינגן, ובשנת 1920 התקבל לתפקיד מהנדס בבית חרושת למלט. באתה שנה התחתן וזמן קצר לאחר מכן נולדה לו בת. בשנת 1921 ובין השנים 1924–1930 עבד בפורטוגל ובצ'ילה. את רגלו השמאלית איבד בתאונת עבודה בצ'ילה, ולאחר מכן חזר לגרמניה. לאחר התאונה הפך מובטל.

במרץ 1931 הוא הפך לחבר ההמפלגה הנאצית (מס' 759.070) ולחבר באס אה. הוא הצטרף לגסטפו ועבר מה - SA ל-SS שם התגייס כחבר מספר 490,187.

== מפקד בכוחות ה-SS במלחמת העולם השנייה ==
מאפריל עד נובמבר 1933 היה מפקד מחנה היוברג עד לסגירתו בנובמבר 1933. במסגרת תפקידו היה אחראי על פתיחת מחנה הריכוז אוברר-קוהברג והיה מפקדו עד לסגירתו ביולי 1935. לאחר מכן הפך למפקד מחנה הריכוז לאגר וולצהיים ועל מחנה שירמק-וורבוק שבחבל אלזס שבצרפת, תפקיד אותו מילא עת תום מלחמת העולם השנייה, כאשר זמן קצר לפני סיומה, ב-20 ביולי 1944, קיבל דרגת SS-Hauptsturmführer.

== אחרי המלחמה ==
לאחר תום המלחמה הוא נעצר ב-1945. הוא נידון למוות שלוש פעמים על ידי בית משפט צבאי צרפתי ובריטי. מאוחר יותר קיבל חנינה, ועונש המוות מותן למאסר עולם.<ref>[https://www.youtube.com/watch?v=SsKJ49ZPne8 Arte - Die Rastatter Prozesse]</ref>במהלך הסכמים בין צרפת לגרמניה לאחר מלחמת העולם השנייה, אשר היו מלווים בשחרור שבויי מלחמה, שוחרר קרל באק מהכלא באפריל 1955 והוסגר לגרמניה.

בעקבות השחרור, בשנת 1955 אסירים לשעבר במחנות הריכוז היוברג, קוהברג ו-וולצהיים ניסו להגיש תביעה נגד באק על הפשעים שבוצעו שם, אך ללא הצלחה. בגרמניה נפתחו שבעה הליכים פליליים נגד באק - שלושה על ידי הפרקליטות של שטוטגרט, שלושה על ידי הפרקליטות של אולם ואחד על ידי הפרקליטות של הכינגן. כל האישומים נדחו "מכיוון שפשעיו של באק התיישנו או שכבר נשפטו על ידי בתי המשפט של בעלות הברית." אי-הרשעתו של באק נבעה בחלקה מכך שלבאק היו כנראה קשרים עם גורמים בכירים בשלטון, אשר דאגו שכל התיקים נגדו יכשלו. בנוסף נעשה שימוש בחוק בעלות הברית שקבע שכל מי שכבר הורשע על ידי בית משפט אנגלי, צרפתי או אמריקאי לא יוכל להישפט שוב על אותה עבירה בבית משפט גרמני.

סיבה נוספת לאי הרשעתו של באק בגרמניה הייתה העובדה שעל אף ערכם ההיסטורי-ארכיוני תיקי הפרקליטות הגרמנית נהרסו.

עד מותו בשנת 1977 התגורר קרל באק בעיירה רודרסברג שבבאדן-וירטמברג, ועסק בגידול תרנגולות.

==קישורים חיצוניים==

== הערות שוליים ==

קטגוריה:נאצים
קטגוריה:מפקדי מחנות ריכוז
קטגוריה:גרמנים שנולדו ב-1894
קטגוריה:גרמנים שנפטרו ב-1977
קווסט (מודול)

מודול "קווסט" מחובר לתחנת החלל
תיאור פנימי של המודול
קווסט (באנגלית:Quest) - מודול של תחנת החלל הבין-לאומית שנבנה בארצות הברית. הוא נבנה על ידי בואינג בשיתוף פעולה עם מרכז החלל מרשל. מודול שוגר לחלל בשנת 2001 בתא מטען של מעבורת החלל אטלנטיס במשימה STS-104. הוא מיועד ליציאה מתחנת החלל לצורכי פעילות חוץ רכבית. הוא יכול להיות מותאם ליציאה בחליפת חלל אמריקאית ורוסית. נכון לשנת 2024 ציוד שמאפשר שימוש בחליפת חלל רוסית טרם הותקן.

==תיאור המודול==
מודול נבנה על ידי בואינג בהתאם למפרט של נאס"א. חליפת חלל אמריקאית אינה מתאימה לשימוש ביציאה לחלל מהמודול הרוסי. לכן עד להגעת המודול, חברי צוות אמריקאים יכלו לצאת מתחנת החלל רק דרך מעבורת חלל כאשר היא הייתה מחוברת לתחנת החלל.

היחידה כוללת "תא ציוד" בה מאוחסנים חליפות חלל וציוד עזר ו"תא צוות" דרכה מבוצעת יציאה לחלל. מבנה המודול דומה מאוד למנעול אוויר שהותקן במעבורות חלל אך עם התאמות נדרשות. במודול הותקנו מיכלי חמצן וחנקן. מודול מותאם ליציאה של 2 אנשים. לפני תחילת הליכת חלל אסטרונאוטים צריכים לשהות במודול מספר שעות כדי להתאים זרימת דם ולמנוע מחלת דה-קומפרסיה. 

מודול נבנה מפלדה ואלומיניום. אורכו 5.5 מ' וקוטר עד 4 מ'. הנפח הפנימי הוא כ-34 מ"ק. 

עלות המודול הייתה 164 מיליון $.

בתקופת פעילות מעבורות חלל חידוש מלאי חנקן וחמצן עבור במכלי המודול בוצע תוך שימוש במעבורת חלל וצנרת מתאימה. לאחר סיום פעילות מעבורות חידוש מלאי גזים מבוצע על ידי חלליות מטען של שפותחו במסגרת התוכנית המאוישת המסחרית.

==קישורים חיצוניים==

* [https://www.nasa.gov/international-space-station/quest-airlock/ תיאור המודול באתר נאס"א]
* [https://web.archive.org/web/20090403213449/http://spaceflight.nasa.gov/station/eva/outside.html תיאור הכנות לפעילות חוץ רכבית]
* [https://spacecraft.ssl.umd.edu/design_lib/ICES02-2366.airlock.pdf תיאור מפורט של מבנה המודול]

קטגוריה:רכיבי תחנת החלל הבין-לאומית
פריוריטי סופטוור

פריוריטי סופטוור בע"מ היא חברת תוכנה ישראלית, המפתחת והמפיצה של מערכת פריוריטי לתכנון משאבי ארגון (ERP).

פריוריטי מפתחת תוכנה תוכנה ארגונית לניהול חברות (ERP) בתחומים כספים, לוגיסטיקה, רכש, משאבי אנוש ושכר. יש לה 75 אלף לקוחות ב־70 מדינות<ref></ref>, תוכנה לניהול רשתות קמעונאיות, תוכנה לניהול בתי מלון (אופטימה) ותוכנה לניהול בתי ספר (משו"ב)

מטה החברת שוכן בפארק אפק בראש העין ומרכזי הפיתוח בחיפה ובירושלים, והיתר בארצות הברית, בריטניה, ובלגיה.

מנכ"ל פריוריטי הוא שגיב גרינשפן<ref></ref>.

== היסטוריה ==
פריוריטי סופטוור, שנקראה עם הקמתה אשבל טכנולוגיות, הוקמה ב-1986 על ידי יוסף שחם, עם חזון לספק לארגונים מערכת תפעולית יעילה וקלה להפעלה, על גבי מחשבי IBM PC ותואמיהם.

בפברואר 2011 הוגש כתב אישום נגד מנכ"ל החברה, יוסף שחם, ונגד מנהלת הכספים של החברה, נאוה אנוש, בעבירות של רישום כוזב במסמכי תאגיד בהיקף של מעל מאה מיליון ש"ח ועבירות מס בהיקף של עשרות מיליוני ש"ח, ובספטמבר 2014 נגזרו עליהם עונשי מאסר וקנסות. במקביל להליכים הפליליים החלו הליכים אזרחיים: ספרי החברה נפסלו; הוצאו צווי שומה כלפי החברה וכלפי המערערים; הוצאו שומות למערערים; נדחו השגות החברה למע"מ; והוטלו קנסות על החברה על-ידי מע"מ. ערעורים שהגישו שחם ואנוש על ההליכים האזרחיים נדחו בבית המשפט המחוזי ובבית המשפט העליון.

בעקבות ההסתבכות הפלילית נקלעה החברה לקשיים כספיים, ומונה לה נאמן שהעמיד אותה למכירה בהליך התמחרות שבו זכתה קרן פורטיסימו קפיטל, שרכשה את החברה תמורת 192 מיליון ש"ח. באוקטובר 2020 מכרה קרן פורטיסימו קפיטל 50% מהחברה לקרן ההשקעות TA תמורת כ-125 מיליון דולר.

בשנים האחרונות החברה האיצה תהליכי הטמעה והתרחבות לשוק הבינלאומי על ידי שפות נוספות, רגולציה, תהליכי לוגיסטיקה וממשקים שונים.

בשנים 2020–2024 הודיעה החברה על שש רכישות ששנועדו להרחבת סל הכלים ללקוחות, בהיקף כולל של מעל 400 מיליון ש"ח, על מנת להעמיק את הפעילות בעולם הקמעונאות, המלונאות והחינוך<ref></ref>.

במאי 2024 רכשה חברת בלאקסטון 65% ממניות חברת פריוריטי, לפי שווי חברה של כ-800 מיליון דולר.

== מוצרים ==
התוכנה כוללת ממשק משתמש במספר שפות, תמיכה בחוקי מס שונים, ואפשרות להוסיף מודולים לפי הצורך המשתנה של העסק ומיושמת במגוון תחומים כולל: שרות, סיטונאות, מסחר אינטרנטי, רשתות שיווק, אלקטרוניקה, ייצור, מזון, מלונאות, בניה וחומרי בניין, ייבוא/ייצוא. למערכת מספר רכיבים, בהם:
* Priority Enterprise – לארגונים בינלאומיים גדולים.
* Priority Pro – תוכנה לארגונים בינוניים-גדולים, כולל טיפול בכספים, לוגיסטיקה ומכירות.
* Priority Zoom – לעסקים קטנים. תוכנה לניהול עסק פשוטה וחזקה לטיפול בכספים, קשרי לקוחות, מכירות.
* Priority Retail- תוכנה לניהול רשת קמעונאית מהקופות, קיוסק self checkout, קופה במובייל כמערכת אחת עם ERP
* Priority WMS- תוכנה מובנית ב ERP לניהול מרכז לוגיסטי
* Priority נוכחות – כלי לניהול נוכחות העובדים מבוסס עובדימנט.
* Priority שכר – תוכנת השכר של Priority.
* מחולל אפליקציות מובייל ופורטלים - כלי ליצירת אפליקציות ופורטלים באמצעותו יכולים ארגונים, שלהם תוכנת פריוריטי, להקים בעצמם אפליקציות המחוברות למערכות המידע של הארגון.
* Priority Hospitality - תוכנה לניהול בתי מלון ועסקי אירוח (Optima PMS), מבוססת על רכישת חברת סילברבייט בע"מ בניהולה של עינב כהן פלג<ref></ref>.
* משו"ב - מערכת לניהול בתי ספר (SMIS). נרכשה בשנת 2021.

== קישורים חיצוניים ==
* 

== הערות שוליים ==

קטגוריה:חברות תוכנה ישראליות
לטי (מחוז פיסק)

לטי (בצ'כית: Lety) היא עיירה במחוז פיסק בבוהמיה הדרומית בצ'כיה. יש בה כ-300 תושבים. הכפר שרקוב והכפר פוצ'וב שייכים מוניציפלית לעיריית לטי.

== גאוגרפיה ==
לטי ממוקמת כ מצפון לפיסק ו דרומית לפראג. הנקודה הגבוהה ביותר בעיירה היא הגבעה Holý vrch בגובה מעל פני הים.

== היסטוריה ==
האזכור הכתוב הראשון של לטי הוא משנת 1312. <ref></ref>

במלחמת העולם השנייה הוקם בעיר מחנה ריכוז לטי לרומנים וצוענים.

== תחבורה ==
לטי ממוקמת בצומת של שני כבישים ראשיים: ה-I/4 מפראג לפיסק וה-I/19 (הקטע מפלז'ן ל-Tábor).

== מוסדות ==
בעיירה נמצא בית קברות עם אנדרטת זיכרון לרצח העם של הרומנים והצוענים הצ'כים. הוא נוצר בשנת 1995<ref></ref>

שביל חינוכי מוביל מהכפר אל האנדרטה.<ref></ref>

== קישורים חיצוניים ==

* 
== הערות שוליים ==

*

קטגוריה:צ'כיה: ערים
דה הבילנד הורנט

דה הבילנד הורנט (באנגלית: de Havilland DH.103 Hornet; "צרעה"), היה מטוס קרב דו מנועי שפותח ויוצר על ידי דה הבילנד. המטוס פותח במהלך מלחמת העולם השנייה כממשיך דרכו של הדה הבילנד מוסקיטו, הוא שירת בחיל האוויר המלכותי הבריטי וזרוע האוויר של הצי המלכותי (בדגם סי הורנט) בעשור שלאחר סיום מלחמת העולם השנייה.

מטוסי הורנט שירתו בשנים 1946 עד 1955 בשבע טייסות של חיל האוויר המלכותי ו-14 טייסות של זרוע האוויר של הצי המלכותי, בשנים אלו כבר נחשב למיושן לצד ההתפתחויות במטוסים הסילוניים וכניסת מטוסי קרב מתקדים לשירות כגון הדה הבילנד ומפייר והגלוסטר מטאור.

==דגמים עיקריים==
דגם הקרב הלילי סי הורנט NF.21
* הורנט F.1: דגם מטוס הקרב הראשוני (60 יוצרו).
* הורנט PR.2: דגם צילום אווירי, החימוש בקדמת המטוס הוחלף בציוד צילום והורחבו מכלי הדלק של המטוס להגדלת טווח הטיסה שלו (5 יוצרו).
* הורנט F.3: דגם מטוס קרב משופר, בעל כנפיים מחוזקות לאפשרות לשאת 2 עד 4 רקטות בנוסף לפצצה במשקל עד 454 ק"ג, בנוסף הורחבו מכלי הדלק בדגם להגדלת טווח הטיסה (132 יוצרו).
* הורנט FR.4: דגם מטוס קרב סיור מבוסס על ה-F.3 (12 יוצרו).
===סי הורנט===
* סי הורנט F.20: דגם מטוס קרב ותקיפה ימי, הוא כלל כנפיים מתקפלות ושינויים מבניים בכדי לפעול מנושאת מטוסים כולל וו עצירה. סי הורנטים כללו גם גרסה משופרת של מנוע הרולס רויס מרלין של ההורנט (79 יוצרו).
* סי הורנט NF.21: דגם לוחמה ימית לילית, כלל איש צוות נוסף (נווט/מפעיל רדיו) וציוד קשר וזיהוי מותאם לפעילות לילית (72 יוצרו).
* סי הורנט PR.22: דגם צילום אווירי, כלל ציוד צילום במקום החימוש בקדמת המטוס (23 יוצרו).

== מפרט טכני (הורנט F.1) ==
תכונות כלליות
* צוות: 1
* אורך: 10.82 מטר
* מוטת כנפיים: 13.716 מטר
* גובה: 4.32 מטר
* שטח כנפיים: 33.5 מטר
* משקל ריק: 5,122 ק"ג
* משקל מלא: 7,176 ק"ג
* משקל המראה מרבי: 8,278 ק"ג
* הנעה: שני מנועי Rolls-Royce Merlin 130/131 (שמאל/ימין), בעלי קירור נוזלי, המספקים 2,070 כוחות סוס (1,540kW) כל אחד.

ביצועים
* מהירות מרבית: 413 קשר (764 קמ"ש) בגובה 21,000 רגל (6,400 מטר)
* טווח: 1,290 מייל ימי (2,380 ק"מ) בחימוש מלא
* רום מרבי: 41,500 רגל (12,600 מטר)
* מטען כנף: 213.9 ק"ג למטר רבוע

חימוש
* 4 תותחים בקוטר 20 מ"מ
* 2 פצצות במשקל כ־454 ק"ג (1,000 ליברות)
* 8 רקטות RP-3 במשקל 27 ק"ג (בדגם ההורנט F.3)

== קישורים חיצוניים ==

הורנט
קטגוריה:מטוסי קרב מתוצרת בריטניה
מרתה צ'אקאן

מרתה צ'אקאן (לפני נישואיה שטיינר, בהונגרית: Csákány Márta; בודפשט, 2 באפריל 1920 – בלטונפירד, 16 ביוני 2006) הייתה במאית קולנוע של סרטים מדובבים בעיקר, יהודייה-הונגרייה, זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).

== קורות חיים ==
מרתה שטיינר נולדה במשפחה יהודית כבתם של שומה שטיינר ושל אילונה גולדשטיין. היא שרדה את השואה ומשנת 1957, הייתה במאית הדיבוב של כ-20–30 סרטים בשנה. מאות סרטיה מלווים את הקולנוע ההונגרי ואת הקהל ההונגרי עד היום. היא זכתה במספר פרסים.
== חייה הפרטיים ==
ב-1941 היא נישאה לרדיולוג פרופסור ד"ר ג'רג' צ'אקאן (מקודם גרינוולד). נולדו להם שני ילדים;מתיאש ג'רג' צ'אקאן, רופא גינקולוג ומיילד (1946-2022) וז'וז'ה צ'אקאן (1949).
== פרסים ==
* פרס בלה באלאז'
* פרס האמן המצטיין

== הבימויים שלה ==
יש לציין שבהונגריה כל הסרטים מדובבים<div class="mw-content-ltr">

== לקריאה נוספת ==
* פטר הרמן: מי זה מי 2002 CD-ROM, Biográf Kiadó 

== קישורים חיצוניים ==

* [http://iszdb.hu/?szemely=15788&lap=munkassag מרתה צ'אקאן - בסיס נתונים אינטרנטי]
* [https://magyar.film.hu/filmhu/hir/elhunyt-csakany-marta-filmtortenet.html מרתה צ'אקאן נפטרה]
* [https://www.youtube.com/channel/UCTXnhnM189koDSmd8japoHQ מרתה צ'אקאן ב-youtube]

קטגוריה:יהודיות הונגריות
קטגוריה:במאי קולנוע יהודים הונגרים
קטגוריה:במאיות קולנוע יהודיות
קטגוריה:במאיות דיבוב
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה
קטגוריה:ניצולי השואה: הונגריה
קטגוריה:ילידות 1920
קטגוריה:הונגרים שנולדו ב-1920
קטגוריה:הונגריות שנפטרו ב-2006
קטגוריה:הונגרים שנפטרו ב-2006
שמואל אהרן מילר

הרב שמואל אהרן מילר (מיללער) (תרכ"ט 1869 - תש"ב 1942), היה רב ביעדליטש ורב קהילת לאבאווא בגליציה במשך שלושים שנה, ופוסק הלכה בולט בחסידות צאנז ומונקץ'. מחבר מאמרים רבים שכונסו לספר "אבני אש". נספה בשואה.

==ביוגרפיה==
הרב שמואל אהרן נולד לר' נפתלי מילר, מו"ץ בעיר גרליץ, במשפחה של חסידי צאנז.

למד בישיבתו של רבי שלמה הלברשטאם מבאבוב.

בהיותו בן שמונה עשרה התמנה לרב ביעדליטש למשך מספר שנים. החל מתרע"ב כיהן כרבה של לאבאווא, הקים בה ישיבה ועמד בראשה. תקופה מסוימת היה במקביל גם ר"מ בישיבה בקראקא.

בין תלמידיו: הרב יעקב הלברשטם, אב"ד טשאקאווא.

היה מקושר לכמה אדמו"רים: רבי ברוך מגורליץ, בנו של רבי חיים מצאנז, לרבי שלמה ליב מטיטשין בקראקא, ובפרט לרבי חיים אלעזר שפירא ממונקץ', בעל "מנחת אלעזר".

קהילתו בלאבאווא מנתה כמה עשרות משפחות שומרות מצוות, אך השפעתו הייתה על כלל המחוז. השפיע על בעלי עסקים בעיר הנופש קריניצה זדרוי לסגור את עסקיהם בשבת.

בשנת תרפ"ה ואחריה שקל לעלות לארץ ישראל, "שכלתה נפשי להיות עמכם בצוותא חדא בארץ ישראל, וכבר כתבתי לוורשא להשתדל בזה...". לאחר פטירתו של הרב יוסף חיים זוננפלד (תרצ"ב) הציע הרבי ממונקץ' שהרב שמואל אהרן מילר יעלה לארץ ויכהן בתור אחד מדייני העדה החרדית בירושלים; אולם הדבר לא יצא לפועל.

עם תחילת מלחמת העולם השנייה ברח מלאבאווא לצאנז. כעבור שנתיים, בטז-יז אלול תש"ב (1942), הובל עם קהילת צאנז למחנה ההשמדה בלזץ' ושם נספה.

==השקפותיו==
כאמור היה מקושר לאדמו"רי החסידות. יחד עם זאת, הדגיש שהנהגות החסידות צריכות להיות טפלות ללימוד התורה. במאמר שפרסם בבטאון 'אהל מועד' (איזביצא תרפ"ח, חוברת א-ב) כתב: "וכבר האיר לנו עינינו הגאון האדיר מרן הקדוש בעל דברי חיים ז"ל... שלא לבטוח על דרכי החסידות של מרן קדש הקדשים הבעל שם טוב, כי היה כהוראת שעה על משך מספר השנים הקצוב ולא לדורות עולם, כי הוא טמיר ונעלם, וטובת הנפש לא ייתכן [אלא] רק בתורה ועבודה בהתמדה". להתבטאות זו היה הד בחוגי צאנז וסאטמר.

היה ממתנגדי הציונות, כמקובל בחוגו של האדמו"ר ממונקץ'. עם זאת, סייע בגביית כספים עבור עניי ארץ ישראל, השתדל לרכוש מדי שנה אתרוג לחג הסוכות מארץ ישראל, וכאמור, בשנות ה'תר"פ והלאה שקל באופן מעשי לעלות לארץ.

==כתביו==
ר' שמואל אהרן התכתב בענייני הלכה עם גדולי דורו, ותשובות אליו מופיעות בכמה שו"תים, בפרט בשו"ת אמרי יושר מאת הרב מאיר אריק.

כתב ספרים רבים שלא נדפסו ואבדו בשואה. ביניהם ידוע על ספר בהלכות עדות (נכתב בהיותו בן שבע עשרה), ספר על הלכות טריפות שכבר קיבל הסכמות לקראת הדפסה, וספר על הלכות כשרות מזון שנגוע בחרקים.

העניק הסכמות לספרים רבים.

מעזבונו הרוחני נותרו בעיקר עשרות מאמרים שפרסם בכתבי עת רבים, והם לוקטו בספר "אבני אש" (בני ברק תשס"ו), שמחזיק למעלה מ-500 עמ'. עוד בספר זה חידושים על חלק מהספר שב שמעתתא, הסכמותיו לספרים, אוסף מכתבים ששרדו, ועוד.

==משפחתו==
אשתו חוה הייתה בתו של ר' מתתיהו וילדשטיין מלאבאווא.

היו לו שני בנים תלמידי חכמים, ר' יואל ור' בן ציון. בתו שרה חוואלא נישאה לרב אבא וואקס, אב"ד פראשאוויץ ומחבר "שו"ת בית אבא" (נדפס בקרקוב תרפ"ב-תרפ"ד, ושוב בתוך 'אבני אש' ב"ב תשס"ו). בתו רחל לאה נישאה לר' משה יהושע, המכונה "העילוי מטשיטש". כמעט כל צאצאיו נספו בשואה. נכדתו מירל, בתה של שרה, נישאה לרב חיים מאיר אפשטיין מתל אביב.

==לקריאה נוספת==
* אבני אש עמ' טו-עח.
* גורליצה - ספר יזכור עמ' 168.
* אנציקלופדיה לחכמי גליציה ח"ג עמ' 842 - 849.

==הערות שוליים==

קטגוריה:רבנים שנספו בשואה
קטגוריה:נפטרים במאה ה-20
קטגוריה:ילידי 1869
תרמית המאה העשרים

תרמית המאה העשרים: המקרה נגד ההשמדה המשוערת של יהדות אירופה (באנגלית: The Hoax of the Twentieth Century: The Case Against the Presumed Extermination of European Jewry) הוא ספר מאת עוזר פרופסור להנדסת חשמל באוניברסיטת נורת'ווסטרן ומכחיש השואה ארתור בוץ . הספר פורסם במקור בשנת 1975<ref name="FreedenSargent2013"></ref> בממלכה המאוחדת על ידי הוצאת Historical Review Press של אנתוני הנקוק (Anthony Hancock),<ref name="AdalianJacobs2003"></ref> הידוע כמוציא לאור של ספרות הכחשת שואה. יצירה אנטישמית זו<ref></ref><ref></ref><ref name="Dawidowicz"></ref> הייתה בעלת השפעה בתנועת הכחשת השואה.<ref></ref> האקדמאי הקנדי אלן ט' דייוויס תיאר זאת כ"קלאסיקה אנטישמית".<ref></ref>

בוץ טען שגרמניה הנאצית לא השמידה מיליוני יהודים באמצעות תאי גזים רצחניים במהלך מלחמת העולם השנייה, ושהשואה הייתה תרמית לצורכי תעמולה.<ref></ref>

הספר נאסר לפרסום והפצה בקנדה והוא מדורג בדירוג X בגרמניה, כלומר - שם לא ניתן להציגו או לפרסם אותו.<ref></ref> בשנת 2017, חברת מכירת הספרים המקוונת אמזון הסירה את הספר, יחד עם כותרים אחרים המכחישים שואה, מאתריה בארצות הברית ובבריטניה.<ref></ref><ref></ref>

== הערות שוליים ==

קטגוריה:ספרים שצונזרו
קטגוריה:חיבורים אנטישמיים
קטגוריה:הכחשת השואה
FreeCAD

FreeCAD היא תוכנת CAD ו BIM לשימוש כללי עם תמיכה בשיטת אלמנטים סופיים (FEM).<ref name="fem"></ref> היא יועדה לתכנון מוצר בהנדסת מכונות אך הורחבה למגוון רחב יותר של שימושים סביב הנדסה, כגון אדריכלות והנדסת חשמל. FreeCAD היא תוכנה חופשית וקוד פתוח, תחת רישיון LGPL-2.0 (או מאוחר יותר), וזמינה עבור מערכות ההפעלה Linux, macOS ו- Windows. משתמשים יכולים להרחיב את הפונקציונליות של התוכנה באמצעות שפת התכנות Python.

== מאפיינים ==
=== כללי ===
FreeCAD כולל כלים הדומים ל־CATIA, Creo, SolidWorks, Solid Edge, NX, Inventor, Revit, ולכן גם נכנס לקטגוריה של מידול אינפורמציה של מבנה (BIM), תכנון מכני בעזרת מחשב (MCAD), PLM, CAx ו־CAE. היא נועדה להיות מודל פרמטרי מבוסס תכונות עם ארכיטקטורת תוכנה מודולרית, מה שמקל על מתן פונקציונליות נוספת מבלי לשנות את מערכת הליבה.

בדומה למעצבי 3D CAD מודרניים רבים, ל-FreeCAD יש רכיב 2D כדי להקל על המרת ציור 3D-to-2D. במצב הנוכחי, ציור דו-ממדי ישיר (כמו AutoCAD LT ) אינו מוקד עבור תוכנה זו, וגם לא אנימציה או מניפולציה של מודל תלת-ממד (כמו בלנדר, מאיה או סינמה 4D). עם זאת, האופי המודולרי של FreeCAD מאפשר למשתמש להתאים את זרימת העבודה שלו לסביבות כאלה באמצעות שימוש בתוספים.

FreeCAD משתמשת בספריות קוד פתוח ביניהן Open CASCADE Technology <ref></ref><ref></ref>Coin3D (גלגול של Open Inventor), מסגרת ה-Qt GUI וכן Python. כאשר FreeCAD עצמו יכול לשמש גם כספרייה על ידי תוכנות אחרות.<ref name="fossmint"></ref>

== פורמטי קבצים נתמכים ==
פורמט הקובץ הראשי של FreeCAD הוא FreeCAD Standard file format (קובץ עם הסיומת FCStd.).<ref name=":0"></ref> זהו קובץ zip סטנדרטי שמכיל קבצים במבנה מסוים.<ref name=":0" /> המסמך Document.xml מכיל את כל הגדרות האובייקטים הגאומטריים והפרמטריים.<ref name=":0" /> GuiDocument.xml מכיל פרטי ייצוג חזותי של אובייקטים.<ref name=":0" /> קבצים אחרים כוללים קובצי brep עבור אובייקטים ותמונה ממוזערת של ציור.<ref name=":0" />

מלבד פורמט הקבצים של FreeCAD, ניתן לייצא ולייבא קבצים ב־DXF,SVG ,STEP, IGES, STL (STereoLithography), OBJ (Wavefront), DAE (Collada), SCAD (OpenSCAD), IV (Inventor) ו־IFC.<ref></ref>

==קישורים חיצוניים==
* 

== הערות שוליים ==

== לקריאה נוספת ==
* Falck, Daniel; Collette, Brad (2012): FreeCAD [How-to]. Solid Modeling with the Power of Python, Packt Publishing, Birmingham, .
* Hinchliffe, Jo; van Havre, Yorik (2022): FreeCAD for Makers. From The Makers of HackSpace Magazine, Raspberri Pi Press, [https://web.archive.org/web/20220922191835/https://hackspace.raspberrypi.com/books/freecad/pdf/download PDF] (CC BY-NC-SA 3.0).
קטגוריה:תוכנות שהושקו ב-2002
קטגוריה:תוכנה לתכנון בעזרת מחשב
קטגוריה:תוכנות תלת־ממד
אחרי המלחמה (סרט, 2019)

אחרי המלחמה (באנגלית: The Aftermath) הוא סרט קולנוע, קופרודוקציה אמריקאית - בריטית - גרמנית משנת 2019 בבימויו של ג'יימס קנט, עם קירה נייטלי, אלכסנדר סקושגורד וג'ייסון קלארק בתפקידים הראשיים.

התסריט מבוסס על הרומן "The Aftermath" של רידיאן ברוק משנת 2013. העלילה מתרחשת באזור הכיבוש הבריטי בגרמניה זמן קצר לאחר סיום מלחמת העולם השנייה. הסרט צולם בסביבות פראג.

==תקציר העלילה==
המבורג 1945. חמישה חודשים לאחר סיום מלחמת העולם השנייה. רייצ'ל מורגן (קירה נייטלי) מגיעה לעיר ההרוסה ברובה כדי להיפגש עם בעלה קולונל לואיס מורגן (ג'ייסון קלארק) שאחראי על הסדר והשיקום באזור. היא מדוכאת לאחר שבנם מייקל בן ה-11 נהרג בהפצצה גרמנית. הם משתכנים בווילה מפוארת שהוחרמה ממשפחת לוברט הגרמנית.

סטפן לוברט (אלכסנדר סקושגורד) הוא ארכיטקט שגר שם עם בתו פרידה (פלורה טימן). אם המשפחה נהרגה בהפצצת המבורג. לואיס מתיר להם לגור בקומה העליונה. היחסים בין רייצ'ל ולואיס מתוחים בעקבות מות הבן. היא מרגישה שהוא מאשים אותה שלא הגנה על הבן. לואיס מרבה להיעדר בגלל תפקידו הבכיר ורייצ'ל נשארת לבד עם סטפן. הרגשות האנטי גרמנים שלה נחלשים לאור התנהגותו האמפתית של סטפן עד שהם מתחילים לקיים יחסים אינטימיים.

פרידה חשה שנאה לאנגלים שהרגו את אמה ומצטרפת לברטי (יאנק שומן) שהוא חבר בחבורת וורוולף שמבצעים פעולות נגד הבריטים. ברטי אורב ללואיס ופותח עליו באש אך לואיס רודף אחריו וברטי טובע לאחר שדרך על קרח שנשבר.

סטפן מתכוון לעזוב את המקום ולנסוע לאזור האלפים שם יש לו שטח שעליו יבנה את ביתו. ריצ'ל מסכימה להתלוות אליו ומודיעה זאת ללואיס. לואיס מקבל תפקיד בלונדון ומתכונן לנסוע לשם. רייצ'ל נפרדת ממנו ומתלווה לסטפן ופרידה אך בתחנת הרכבת היא מתחרטת וחוזרת ללואיס והם מתחבקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קירה נייטלי
|רייצ'ל מורגן
|
|-
|אלכסנדר סקושגורד
|סטפן לוברט
|
|-
|ג'ייסון קלארק
|לואיס מורגן
|
|-
|מרטין קומפסטון
|קית' ברהנאם
|קצין בריטי
|-
|קייט פיליפס
|סוזן ברהנאם
|
|-
|פלורה טימן
|פרידה לוברט
|
|-
|יאניק שומן
|ברטי
|
|-
|פיון או'שיי
|מייג'ור בארקר
|
|-
|פיפ טורנס
|גנרל ברוק
|
|}

==קישורים חיצוניים==
* 

*[https://www.youtube.com/watch?v=T6RRst1oKjA קדימון לאחרי המלחמה], באתר יוטיוב
*[https://www.youtube.com/watch?v=t8s1pqetRKk מאחורי הקלעים של אחרי המלחמה], באתר יוטיוב
*[https://www.youtube.com/watch?v=cCluAA5ze4k על הסרטת מאחרי המלחמה], באתר יוטיוב

קטגוריה:סרטי 2019
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה בריטיים
קטגוריה:סרטי דרמה גרמניים
אורלנדו שוורדט

אורלנדו שוורדט (נולד ב-2002) הוא שחקן אוסטרלי.

== קריירה ==
בשנת 2018 שיחק בסרט הקצר "אינקובטור". בשנת 2019 שיחק בתפקיד ראשי בסרט האוסטרלי ההיסטוריה האמיתית של כנופיית קלי. בסרט גילם שוורדט את נד קלי שודד הדרכים האוסטרלי בצעירותו. הביקורת שיבחה את משחקו.<ref></ref>

בשנת 2020 שיחק בסרט האוסטרלי ילדי התירס המבוסס על ספר באותו שם מאת סטיבן קינג.<ref></ref>

בשנת 2023 שיחק בתפקיד ראשי בסרט ציפור לבנה: סיפור פלא לצד הלן מירן וברייס גייזר. בסרט מגלם שוורדט ילד צולע בשם ז'וליין, שנעזר בקב לאחר שלקה בפוליו. כל התלמידים לעגו לו. כשנכנסו הגרמנים לכפר הם עצרו את הוריה של שרה, ילדה יהודיה בשם שרה. אביה (ישי גולן) הצליח להימלט ואימה נשלחה לאושוויץ ונספתה שם. שרה הצליחה להימלט ברגע האחרון וניצלה בעזרת ז'וליין ומשפחתו שהחביאו אותה אצלם במשך כל המלחמה.<ref></ref>

==קישורים חיצוניים==

==הערות שוליים==

קטגוריה:שחקנים ילדים אוסטרלים
קטגוריה:שחקנים אוסטרלים
קטגוריה:אוסטרלים שנולדו ב-2002
בלה סילארד

בלה סילארד (במקור שטיינר,<ref>לא קרוב משפחתו של לאו סילארד</ref> בהונגרית: Szilárd Béla; מזברן, 20 בינואר 1884<ref></ref> – פריז, 2 ביוני 1926) היה כימאי ורדיולוג יהודי-הונגרי, פרופסור במחלקה לרדיולוגיה של אוניברסיטת מדריד. אביר לגיון הכבוד הצרפתי.

== קורות חיים ==
בלה שטיינר נולד במשפחה יהודית כבנם של איגנץ שטיינר ושל אמיליה בק. הוא השלים את לימודיו בבית הספר התיכון בעיר בקשצ'אבה ובדברצן ולאחר מכן למד רוקחות באוניברסיטת אטווש לוראנד. הוא קיבל את התעודה שלו ב-1904 ואת הדוקטורט שלו ב-1905. בשנת 1906 הפך למרצה באוניברסיטת בודפשט לטכנולוגיה ולכלכלה. משנת 1907 המשיך את לימודיו בסורבון, אך במקביל היה עמית של מעבדת קירי בראשות מארי קירי. ב-1908 פורסם בהונגריה תרגומו להשערת פואנקרה של אנרי פואנקרה.

ב-1912 הקים מעבדת מחקר עצמאית בפריז (Laboratoire de Produits Radioactifs). משנת 1914 התגורר בלונדון ולאחר מכן במדריד. אנדור רווס, הכתב במדריד של עיתון האשט מבודפשט, דיווח כי פרופסור בלה סילארד מונה לראש המחלקה לרדיולוגיה של אוניברסיטת מדריד. משנת 1920 התיישב בפריז והמשיך ופרסם את סדרת הניסויים שלו. הוא התחתן עם בתו של אדודת קומפר-מורל , פוליטיקאי סוציאליסטי צרפתי.<ref>[http://elsovh.hu/egy-ujabb-kulfoldon-vilaghiruve-valo-magyar-tudos-es-feltalalo-szilard-bela/ Egy újabb külföldön világhírűvé vált magyar tudós]</ref>

במסגרת עבודתו עסק גם בפוטוכימיה, לומינסנציה, בהשפעות הביולוגיות של קרינה רדיואקטיבית, תרופות רדיואקטיביות, מדידה כמותית של קרני רנטגן וקרינה רדיואקטיבית, קולואידים, תורת מקור החומר החי ותולדות ההתפתחות. מהנושאים הנ"ל. הוא פרסם יותר ממאה מחקרים בכתבי עת הונגריים וזרים, ורשם פטנטים רבים מתוצאותיו. מכתביו ומורשתו נשמרים בארכיון של באוניברסיטת בודפשט לטכנולוגיה ולכלכלה ובכתבי היד של האקדמיה ההונגרית למדעים.

== עבודותיו (חלקי מאוד) ==
* רדיום ורדיואקטיביות (בודפשט, 1905)
* פירוק אלקטרוליטי והיווצרות אלכוהול בתמיסה אלכוהולית מוחלטת (בודפשט, 1905)

== פרסים והוקרה ==
* אביר לגיון הכבוד (1925)

== לקריאה נוספת ==
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([https://mek.oszk.hu/00300/00355/html/ABC14240/15091.htm לקסיקון ביוגרפי הונגרי]. עורכת ראשית אגנש קניירש)
* [http://elsovh.hu/egy-ujabb-kulfoldon-vilaghiruve-valo-magyar-tudos-es-feltalalo-szilard-bela/ Egy újabb külföldön világhírűvé vált magyar tudós] (מדען הונגרי נוסף שזכה לשם עולמי)
* ↑ Anderle 2006: Anderle Ádám: A magyar-spanyol kapcsolatok ezer éve. Szeged: Szegedi Egyetemi Kiadó. 2006. (קשרי הונגריה - ספרד לאורך 1000 שנים)

== ביבליוגרפיה ==
* בלה סילארד (Pesti Hírlap, 3 ביוני 1926)
* Béla Szilárd (Az Újság, 3 ביוני 1926)
* Ferenc Szabadváry-Zoltán Szőkefalvi-Nagy: ההיסטוריה של הכימיה בהונגריה (בודפשט, 1972)
* גאבור פאלו: העבודות הפוטוכימיות של בלה סילארד (סקירת היסטוריה טכנית, 1974)

== הערות שוליים ==

קטגוריה:כימאים יהודים הונגרים
קטגוריה:רדיולוגים יהודים הונגרים
קטגוריה:מקבלי אות לגיון הכבוד
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:בוגרי אוניברסיטת אטווש לוראנד בודפשט
קטגוריה:פריז: אישים
קטגוריה:הונגרים שנולדו ב-1884
קטגוריה:נפטרים ב-1926
קטגוריה:צרפתים שנפטרו ב-1926